TMI ออกหุ้นกู้ 100 ลบ. ดอกเบี้ยสูง 6.75% ขายสถาบัน-รายใหญ่ 2-4 พ.ย.
TMI ออกหุ้นกู้ 100 ลบ. ดอกเบี้ยสูง 6.75% ขายสถาบัน-รายใหญ่ ในวันที่ 2-4 พ.ย.64 
TMI ออกหุ้นกู้ 100 ลบ. ดอกเบี้ยสูง 6.75% ขายสถาบัน-รายใหญ่ ในวันที่ 2-4 พ.ย.64 
1 ต.ค. 2564

บริษัท ธีระมงคล อุตสาหกรรม จำกัด (มหาชน) หรือ TMI ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 2/2564 มูลค่าไม่เกิน 100 ล้านบาท อายุ 1 ปี 9 เดือน ครบกำหนดไถ่ถอนปี 2566 อัตราดอกเบี้ยคงที่ร้อยละ 6.75 ต่อปี ชำระดอกเบี้ยทุก 3 เดือนตลอดอายุหุ้นกู้ โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในวันที่ 2-4 พ.ย.64  ผ่าน บล.เคทีบีเอสที และ บล.คิงส์ฟอร์ด เป็นผู้จัดการการจัดจำหน่ายหุ้นกู้
ทั้งนี้ บริษัทไม่มีการจัดอันดับความน่าเชื่อถือ รวมถึงหุ้นกู้ด้วย โดยบริษัทจะนำเงินที่ได้จากการเสนอขายหุ้นกู้ครั้งนี้เพื่อระดมทุนให้กับบริษัท กรีนเอิร์ธ เอ็นเนอร์จี จำกัด (GEE) ซึ่งเป็นบริษัทย่อย เพื่อใช้ในการก่อสร้างโครงการโรงไฟฟ้าก๊าซชีวภาพที่ อ.ด่านช้าง จ.สุพรรณบุรี จำนวนไม่เกิน 50 ล้านบาท  และใช้เป็นเงินทุนหมุนเวียนภายในบริษัท จำนวนไม่เกิน 50 ล้านบาท